**TIEDOTE – JULKAISUVAPAA 21.5.2018 klo 8:00**

**MILJARDILUOKAN KASVUODOTUKSET: POHJOIS-EUROOPAN SUURIN DIGITALISAATIOKESKITTYMÄ SUOMEEN**

**Allied ICT Finland (AIF) yhdistää yksitoista tutkimuslaitosta, viisi kaupunkia, kymmenen liiketoimintaekosysteemiä, tuhansia tutkijoita ja yli 1200 yritystä**

**Tavoitteena on toteuttaa pysyvä T&K-investointitason nosto, jolla rakennetaan positiivisen kasvun vipu ja vastataan kiihtyvään kilpailuun.**

**AIF uusine toimintatapoineen luo mahdollisuuksia yhdistellä ja hyödyntää uusimpia teknologioita joustavasti eri liiketoiminnan alueille sekä yritysten ja julkisten toimijoiden yhteistyöhön.**

**Allied ICT Finland paketoi toimijoiden vahvuudet** **– erityistietämys tehokäyttöön**

Digitalisaatio tuo suuria kasvun mahdollisuuksia, mutta onnistuminen vaatii aivan uudenlaista ketteryyttä, investointeja ja kumppanuusmalleja. Suomen on oltava uusien teknologioiden ja liiketoimintamahdollisuuksien hyödyntämisessä ketterä edelläkävijä. Allied ICT Finland tuo kokonaan uuden toiminta- ja investointimallin, joka tähtää miljardiluokan kasvuloikkaan. AIF yhdistää alustatalousmalliin monialaisen huippututkimuksen, tutkijaresurssit ja T&K-ympäristöt. Keskeisenä tavoitteena on ottaa käyttöön ketterä ”tutkimuksesta liiketoimintaa”-malli. ”AIF panostaa vahvasti T&K-arvontuottokyvyn kehittämiseen kansainvälisesti merkittäviksi liiketoimintakokonaisuuksiksi.”, kertoo **Henry Tirri**, AIF strategisen ohjausryhmän puheenjohtaja.

Keskeisiä Allied ICT kärkiä ovat langattomat verkot ja laitteet, teollinen Internet, tekoäly ja koneoppiminen, drone-teknologiat, lisätyn ja virtuaalitodellisuuden teknologiat, peliteknologiat, järjestelmät ja alustat, painettava elektroniikka, uudet materiaalit ja sensorit, tietoturva ja vertikaaliteknologiat. ”Rahoitus rakennetaan hyödyntämällä useita kotimaisia ja eurooppalaisia rahoitusinstrumentteja, toimijoiden omaa pääomaa sekä kv-kumppanuuksia”, toteaa **Arto Maaninen**, AIF johtoryhmän puheenjohtaja.

**Allied ICT Finland -kumppanuus tuottaa kansainvälisillä markkinoilla kysyttyjä ratkaisuja**

AIF-keskittymän ensisijaisena tarkoituksena on parantaa suomalaisten yritysten kilpailukykyä merkittävästi. AIF luo uusia ratkaisuja yhdistäen nykyään erillisiä erikoisosaamisen alueita, T&K-alustoja ja -resursseja, minkä lisäksi AIF tuottaa kansainvälisillä markkinoilla haluttuja tuotteita ja palveluja. Yritysten ja tutkimuslaitosten yhteistyömahdollisuudet ja kilpailuedellytykset viedään uudelle tasolle rakentamalla tarvittava kriittinen massa ja ratkaisutietämys kumppanien osaamisprofiileista liiketoimintalähtöisesti. Erikoistuneet yritykset ja tutkimuslaitokset osallistuvat hankkeisiin omalla osaamisellaan, työkaluillaan ja T&K-ympäristöillään.

AIF rakentaa suomalaista kilpailukykyä liiketoiminnan kehittämisen, jaettujen T&K-ympäristöjen, rahoituspalvelujen, tutkimuksen ja ekosysteemien yhteistoiminnoilla. Allied ICT Finland on avoin kaikille suomalaisille korkean teknologian yrityksille, muille toimijoille sekä alan korkean tietämyksen tutkimuslaitoksille. ”Kansainväliset yritykset ja kumppanit ovat tervetulleita hankkimaan suomalaisia kumppaneita ekosysteemien kautta”, kertoo **Pasi Tyrväinen**, AIF johtoryhmän varapuheenjohtaja.

**Keihäänkärkiteknologioista digitalisaation edelläkävijäksi**

”AIF-keskittymän tavoitteena on toteuttaa pysyvä T&K investointitason nosto, jolla rakennetaan positiivisen kasvun vipu ja vastataan kiihtyvään kilpailuun Suomen ICT-vahvuusalueilla”, kertoo **Mika Klemettinen**, Business Finlandin digitaalisuusalueen johtaja. Allied ICT -toimijoiden kesken rakentuu uudenlainen toimintamalli, jossa tutkimustoimijat, kaupungit ja yritykset hyödyntävät uutta alustatalous- ja kasvuverkostomallia. Keskeisiä kasvua eteenpäin vieviä toimintaperiaatteita ovat:

* Investointien, tiekarttojen ja infrastruktuurien jakaminen ja yhteiskäyttö
* Liiketoiminnan kehittäminen ja parhaiden käytäntöjen jakaminen
* Toimijoiden uudenlaiset kumppanuudet ja alustatalousmalli
* Liiketoimintavetoisten ekosysteemien synnyttäminen
* Osaamisen ristiinpölytys ja digitaaliset kohtauttamispalvelut

Allied ICT Finland rakentuu mittavan tutkimus- ja liiketoimijajoukon yhteenliittymäksi, joka hyödyntää uusimpia verkostotalouden malleja. AIF luo perustan kansainvälisiin tuotantoihin tarvittavaksi kriittiseksi massaksi sekä tarjoaa mittavat kansainväliset kontaktiverkostot kumppaneihin ja asiakkaisiin ja rakentaa vaikuttavia hankesalkkuja. Yhteenliittymä uusine toimintatapoineen tuo mahdollisuudet yhdistellä ja hyödyntää uusimpia teknologioita joustavasti eri liiketoiminnan alueille, sekä yritysten ja julkisten toimijoiden yhteistyöhön. Erityispiirteenä on aivan uudenlainen mahdollisuus rakentaa markkinoille ennen näkemättömiä ratkaisuja eri kokoisten ja eri toimialalta tulevien yritysten yhteistyönä. Maailmanluokan avauksina mainittakoon 6G-radioverkkoihin keskittyvä 6Genesis-lippulaivahanke sekä tekoälyä kehittävä FCAI-keskus.

”Suomalaisyritysten ja tutkimusosaamisen taso on maailman huippuluokkaa, mutta markkinoilla menestyvien ratkaisujen kehittäminen vaatii uudenlaisia kumppanuuksia, eri teknologioiden räätälöintiä ja integrointia. Meidän tehtävämme on löytää parhaat toimijat, visiot ja ideat ja kehittää ne markkinoilla halutuiksi tuotteiksi ja palveluiksi.”, kertoo **Jaakko Sauvola, AIF johtaja**. Paitsi uutta liiketoimintaa, AIF rakentaa olemassa olevan liiketoiminnan parantavia ratkaisuja. ”Luomalla uutta teknologiaa tai uusia ratkaisumalleja, voimme toteuttaa kilpailukykyisiä ratkaisuja kaikille teollisuuden aloille”, toteaa **Jussi Paakkari, VTT:ltä.**

**Oulun ICT-keskittymässä huipputeknologiat yhdistyvät digitaalisiksi ratkaisuiksi**

Oulun innovaatioekosysteemi on kansainvälisen tason tunnustettu osaaja esineiden Internetin teknologioissa, ohjelmistoissa, radioteknologioissa ja laitteissa. Huippuosaaminen 5G-verkoissa, painetussa elektroniikassa ja koneoppimisessa luo pohjaa tulevaisuuden tuotteille ja palveluille. ”Oulun yliopiston, VTT:n ja Oulun Ammattikorkeakoulun muodostama Smart Campus keskittymä tarjoaa huippuluokan ympäristön korkean teknologian ICT-yrityksille, kumppaneille ja kansainvälisille asiakkuuksille”, kertoo **Jukka Riekki**, AIF johtoryhmän jäsen.

Radioteknologian huippuosaaminen näkyy AIF:n parissa myös Oulun yliopistossa juuri käynnistyneessä 6Genesis-lippulaivahankkeessa, jossa ensimmäisenä maailmassa tutkitaan tulevaisuuden radioverkkojen eri mahdollisuuksia, teknologioita sekä hyödyntämismalleja. ”6Genesis on ainoa laatuaan, ja tavoittelemme jälleen maailmanlaajuista etulyöntiasemaa radioteknologian edelläkävijänä”, kertoo 6Genesis-ohjelman johtaja, akatemiaprofessori **Matti Latva-Aho** Oulun yliopistosta.

**Kiitotie valmistavan teollisuuden digitaalisiin ratkaisuihin Pirkanmaalla**

Pirkanmaalla Allied ICT Finland toimii Tampereen teknillisen yliopiston (TTY) ja Teknologian tutkimuskeskus VTT Oy:n yhteisen osaamiskeskittymän SMACCin (Smart Machines and Manufacturing Competence Centre) kautta. SMACC tuo pirkanmaalaisen valmistavan teollisuuden saataville laajan älykkäiden koneiden ja valmistamisen tutkimusosaamisen.

”Allied ICT Finland -keskittymän myötä pirkanmaalaisille valmistavan teollisuuden toimijoille on nyt tarjolla myös entistä laajempaa ICT-teknologiaosaamista. Allied ICT Finland on siten SMACCille luonteva yhteistyökumppani”, kertoo professori **Kari T. Koskinen** TTY:ltä.

Allied ICT Finlandilla ja SMACCilla on lisäksi yhteinen tavoite jakaa olemassa olevia tutkimusympäristöjä ja -laitteita eri toimijoiden käyttöön. SMACC-Labs-tutkimusympäristöjen verkosto mahdollistaa valmistavan teollisuuden yrityksille helpon pääsyn huippuluokan laitteistoihin ja osaamiseen.

**Allied ICT Finland tukee Turun vahvaa talouskasvua**

Turun seudun ennestään vahva osaaminen ICT-alalla tulee hyötymään Allied ICT Finlandista, joka mahdollistaa uusimpien verkostotalouden mallien hyödyntämisen ja tarjoaa alueen kasvuyrityksille uusia kansainvälisiä kontaktiverkostoja. ”Seudun vahva talouskasvu usealla eri toimialalla, erityisesti meri- ja valmistavassa teollisuudessa, mutta myös terveysteknologioissa ja funktionaalisissa elintarvikkeissa, saa tervetullutta lisävahvistusta kun alueemme yritykset ja tutkimuskumppanit voivat hakea tarvitsemaansa ICT-alan erikoisosaamista”, toteaa Turku Science Park Oy:n toimitusjohtaja **Niko Kyynäräinen**.

Turun seudulla AIF tulee toimimaan kiinteänä osana Teknologiakampus Turkua, josta allekirjoitettiin kuluvan vuoden huhtikuussa yhteistyösopimus Turun kaupungin, alueen neljän korkeakoulun ja Turku Science Park Oy:n välillä tekniikan osaamiskeskuksen vahvistamiseksi.

”AIF verkosto laajentaa osaltaan korkeakoulujen välistä monialaista yhteistyötä, jota Turussa tehdään menestyksekkäästi myös Terveyskampus Turun avulla”, toteaa Turun yliopiston rehtori **Kalervo Väänänen**. ”Digitalisaation tuoma mullistus näyttäytyy vahvasti myös lääke- ja terveystieteessä, jossa ajankohtaisia asioita ovat mm. virtuaalisairaala, etämonitorointi, pelillistäminen ja robotiikka”, hän jatkaa.

**Helsingin rooli yhteistyössä merkittävä**

Helsingissä Allied ICT Finland tukee alueen monipuolista ja  vahvaa ICT tutkimus-  ja kehitystoimintaa ja linkittää sen kansallisella tasolla.  Keskeisiä tutkimusalueita ovat esimerkiksi tekoäly, datatiede, esineiden Internet sekä uudet 5G-ratkaisut. ”AIF mahdollistaa kansallisen osaamispohjan ja synergioiden vahvistamisen uudelle tasolle”, kertoo keskittymän johtoryhmän jäsen, osastonjohtaja **Sasu Tarkoma** Helsingin yliopistosta.

Yksi AIF-keskittymän tärkeimmistä kohdentumisalueista on Aalto-yliopiston ja Helsingin yliopiston yhteishankkeena toteutettava Tekoälyn tutkimuskeskus  (Finnish Center for Artificial Intelligence, FCAI), jonka tavoitteena on tehdä Suomesta johtava maa tekoälyn tutkimuksessa ja tutkimukseen pohjautuvien ratkaisuiden nopeassa soveltamisessa. ”FCAI yhdistää aihepiirin toimijat: yliopistot, yritykset ja julkisen sektorin”, Tarkoma toteaa.

**Jyväskylän ydinosaaminen keskeisessä roolissa**

AIF luo uusia ratkaisuja yhdistäen nykyään erillisiä erikoisosaamisen alueita, T&K-alustoja ja resursseja, sekä tuottaa kansainvälisillä markkinoilla haluttuja tuotteita ja palveluja. Kilpailuedellytykset viedään uudelle tasolle rakentamalla tarvittava kriittinen massa ja ratkaisutietämys kumppanien osaamisprofiileista liiketoimintalähtöisesti. ”Kansainväliset ja kotimaiset yritykset ovat tervetulleita hankkimaan suomalaisia kumppaneita ekosysteemien kautta”, kertoo AIF:n johtoryhmän varapuheenjohtaja, dekaani **Pasi Tyrväinen** Jyväskylän yliopistosta.

Keski-Suomen yritysten vahvuudet ja alueen hyvinvointi-ICT, kyberturvallisuus ja bio-ICT-osaaminen istuvat hyvin Allied ICT Finlandin palettiin koottaessa ketterien yritysryhmien tarjonnasta kokonaisuuksia kansainvälisille markkinoille. ”Konseptien kehittäjille Hippos, uusi sairaala, Kankaan alue, JAMKin kyberlaboratorio ja yliopiston laboratoriot tarjoavat hyvän alustan nopeaan testaamiseen ennen markkinoille menoa”, Tyrväinen korostaa.

**Suomalainen huipputeknologioiden hyödyntäminen yhteistyöllä uudelle tasolle**

Allied ICT Finland sisältää jo perustamisvaiheessa useita keskeisiä toimialueita eli ekosysteemejä, jotka keskittyvät tarjoamaan oman toimialansa parasta osaamista paitsi omien yritystensä ja tutkimuslaitostensa, myös muiden ekosysteemien tarpeisiin. Esimerkiksi analytiikan ja tekoälyn merkitys kasvaa kaikilla teollisuuden aloilla ja esineiden internetin ja drooniteknologian ratkaisut tarjoavat uusia mahdollisuuksia vaikkapa metsänhoitoon tai rakennushuoltoon. ”Digitalisaatio, uudet liiketoimintamallit ja teknologian nopea kehittyminen mahdollistaa nykyisin aivan uudella tavalla skaalautuvia ratkaisuja kuin vaikkapa viisi tai kymmenen vuotta sitten.”, toteaa **Ville Leppänen,** AIF johtoryhmän jäsen**.**

Allied ICT Finland pyrkii luomaan uutta liiketoimintaa useamman miljardin euron edestä. ”Olemme päässeet sellaiseen pisteeseen, että teknologioita luovasti yhdistelemällä on mahdollista luoda markkinoilla voittavia tuotteita ja palveluja, alustatalouden periaatteita noudattaen”, kertoo **Kari T. Koskinen,** AIF johtoryhmän jäsen**.**

[**https://alliedict.fi**](https://alliedict.fi)

**Lisätietoja:**

**T&K-toimijat:**

Jaakko Sauvola, AIF johtaja, +358 50 383 9272, [jaakko.sauvola@oulu.fi](mailto:jaakko.sauvola@oulu.fi)

Arto Maaninen, AIF johtoryhmän pj., Oulu, +358 40 746 3117, [arto.maaninen@oulu.fi](mailto:arto.maaninen@oulu.fi)

Pasi Tyrväinen, AIF johtoryhmä vpj., Jyväskylä, +358 40 540 8646, [pasi.tyrvainen@jyu.fi](mailto:pasi.tyrvainen@jyu.fi)

Sasu Tarkoma, AIF johtoryhmä, Helsinki, +358 40 506 2163, [sasu.tarkoma@helsinki.fi](mailto:sasu.tarkoma@helsinki.fi)

Ville Leppänen, AIF johtoryhmä, Turku, +358 40 739 3060, [ville.leppanen@utu.fi](mailto:ville.leppanen@utu.fi)

Kari T. Koskinen, AIF johtoryhmä, Tampere, +358 400 634242, [kari.t.koskinen@tut.fi](mailto:kari.t.koskinen@tut.fi)

Jukka Riekki, AIF johtoryhmä, Oulu, +358 294 482 798, [jukka.riekki@oulu.fi](mailto:jukka.riekki@oulu.fi)

Jussi Paakkari, AIF johtoryhmä, VTT, +358 40 548 5286, [jussi.paakkari@vtt.fi](mailto:jussi.paakkari@vtt.fi)

Sami Paatero, AIF johtoryhmä, strategia ja verkostot, [sami.paatero@alliedict.fi](mailto:sami.paatero@alliedict.fi)

**Business Finland:**

Mika Klemettinen, AIF johtoryhmä, Business Finland, +358 50 5577 647,

[mika.klemettinen@businessfinland.fi](mailto:mika.klemettinen@businessfinland.fi)

Arto Pussinen, AIF johtoryhmä, Business Finland, [arto.pussinen@businessfinland.fi](mailto:arto.pussinen@businessfinland.fi)

**Kaupungit:**

Janne Mustonen, AIF johtoryhmä, Business Oulu, + 358 45 675 2929,

[janne.mustonen@businessoulu.com](mailto:janne.mustonen@businessoulu.com)

Niko Kyynäräinen, AIF johtoryhmä, Turku Science Park, +358 50 559 0538,

[niko.kyynarainen@turkubusinessregion.com](mailto:niko.kyynarainen@turkubusinessregion.com)

Jyrki Sjöholm, Yritys-Salo, +358 400 533 854

[jyrki.sjoholm@yrityssalo.fi](mailto:jyrki.sjoholm@yrityssalo.fi)

Oula Välipakka, AIF johtoryhmä, Business Tampere, +358 40 552 2000,

[oula.valipakka@businesstampere.com](mailto:oula.valipakka@businesstampere.com)

Anne Sandelin, AIF johtoryhmä, Jyväskylän kaupunki, +358 14 266 5051, [anne.sandelin@jkl.fi](mailto:anne.sandelin@jkl.fi)

Ida Björkbacka, AIF johtoryhmä, Helsinkin kaupunki, +358 40 336 1659, [ida.bjorkbacka@hel.fi](mailto:ida.bjorkbacka@hel.fi)

**INFO**

**Allied ICT Finland (AIF)** on Pohjois-Euroopan suurin alan toimijoiden ICT-keskittymä, jonka tavoitteena on rakentaa kansallista huipputekniikan kilpailukykyä, yhteisiä investointeja ja luoda uutta liiketoimintaa yhdistämällä eri toimijoiden tutkimusta, kehitystä ja resursseja kansainvälisille markkinoille.

**Tutkimuslaitos- ja yliopistokumppaneina** toimivat Helsingin yliopisto, Oulun yliopisto, Jyväskylän yliopisto, Jyväskylän ammattikorkeakoulu, Turun yliopisto, Åbo Akademi, Tampereen teknillinen yliopisto, Turun ammattikorkeakoulu, Yrkeshögskolan Novia, Oulun ammattikorkeakoulu ja VTT. Tutkimuslaitosten tarkoituksena on luoda korkeimman laatutason puitteet kansainvälistä tutkimuksesta liiketoimintaa palvelevien konsortioiden käyttöön. Yrityksille tarjotaan räätälöityä tutkimustietoa, tutkimusympäristöjen, rahoituskanavien ja tuotekehityksen asiantuntijuuden osaamista ICT-teknologiaa hyödyntäviin teknologia- tai palveluratkaisuihin.

**Kaupunkien elinkeinoyhtiökumppaneina** toimivat Business Oulu, Business Tampere, Jyväskylän kaupungin elinkeinotoimi, Turku Science Park ja Helsingin kaupungin elinkeinoyhtiö. Kaupunkien tavoitteena on varmistaa alueellinen ja yhteinen kilpailukyky, houkuttelevuus ja korkeatasoinen TKI-ympäristö, sekä rakentaa omaa digitaalisuus agendaa kumppanuuksia hyödyntämällä.

**Yrityskumppanit** ovat järjestäytyneet ekosysteemeihin, erityisryhmiin, digitaaliseen kumppanuuspalveluun ja eri toimialojen ICT:tä hyödyntäviin kärkihankkeisiin, joiden kautta rakennetaan yhteisiä investointeja, kumppanuuksia, liiketoiminta- ja teknologiaratkaisuja, sekä erityisesti asiakkuuksia kansainvälisille markkinoille. Ekosysteemien toiminnassa ovat mukana sekä kaupunkien elinkeinoyhtiöt, että tutkimuslaitokset ja yliopistot verkostoineen.

**Business Finland** on asiantuntijakumppanina mukana kansallisella tasolla, sekä digitaalisuuden ohjelmien ja strategisten tavoitteiden kautta, että kansainvälistymisen ja FDI-toimintojen kautta.

|  |  |
| --- | --- |
| **ALLIED ICT FINLAND: EKOSYSTEEMIT** | |
| **5GTNF** | 5G-teknologian testiverkot ja teknologia.  <https://5gtnf.fi/>  Lisätietoja: Kyösti Rautiola, +358 40 582246  kyosti.rautiola@vtt.fi |
| **Analytics+** | Analytiikan ja tekoälyn toimialat.  <http://www.analytics.plus>  Lisätietoja: Leila Saari, +358 40 820 8929  leila.saari@vtt.fi |
| **Arctic Drone Labs** | Miehittämättömien pienalusten (dronet, droonit) teknologia- ja palveluratkaisujen toimialat. Euroopan komission hyväksymä Digital Innovation Hub (2018).  <https://www.arcticdronelabs.com>  Lisätietoja: Timo Lind, +358 40 184 3893  [timo.lind@oamk.fi](mailto:timo.lind@oamk.fi) |
| **AVR Ecosystem** | Lisätyn ja keinoteollisuuden teknologioiden toimialat.  <http://www.avrecosystem.com>  Lisätietoja: Mika Luimula, +358 40 355 0839  [mika.luimula@turkuamk.fi](mailto:mika.luimula@turkuamk.fi) |
| **CyberSecurity** | Tietoturvallisuuden ja kryptologiateknologioiden toimialat.  Lisätietoja: Martti Lehto, +358 40 024 8080  [martti.lehto@jyu.fi](mailto:martti.lehto@jyu.fi) |
| **HILLA Gaming Ecosystem** | Pelitoimialan ja pelitutkimuksen erikoisosaaminen.  <https://hillagaming.com/>  Lisätietoja: Kimmo Paajanen, +358 40 661 2871  kimmo.paajanen@oamk.fi |
| **Printocent** | Älykkään painamisen teknologiat ja tutkimus.  <https://www.printocent.net/>  Lisätietoja: |
| **SMACC** | Älykkään valmistamisen erikoisosaaminen.  <http://smacc.fi/>  Lisätietoja: Kari T. Koskinen, +358 400 634 242  [kari.t.koskinen@tut.fi](mailto:kari.t.koskinen@tut.fi) |
| **SuperIoT** | Teollisuuden ja esineiden internetin toimialat, laitteiden välinen kommunikaatio. Euroopan komission hyväksymä Digital Innovation Hub (2017).  <http://www.superiot.fi>  Lisätietoja: Pekka Jokitalo, +358 40 500 5615  [pekka.jokitalo@oulu.fi](mailto:pekka.jokitalo@oulu.fi) |
| **Water Ecosystem** | Veden puhdistamiseen, käyttöön ja saantiin liittyvät teknologiat ja palvelut.  <https://www.water-solutions.org/>  Lisätietoja: Pirkko Taskinen, +358 40 506 2079,  [pirkko.taskinen@oulu.fi](mailto:pirkko.taskinen@oulu.fi) |
| **6Genesis** | Kansallinen kärkiohjelma 6G-teknologioiden hyödyntämiseksi ja kehittämiseksi.  <http://www.oulu.fi/university/6gflagship>  Lisätietoja: Jaakko Sauvola, +358 50 383 9272  [jaakko.sauvola@oulu.fi](mailto:jaakko.sauvola@oulu.fi) |
| **FCAI** | Suomen keinoälyn tutkimuskeskus, Finnish Centre for Artificial Intelligence.  <https://fcai.squarespace.com/>  Lisätietoja: Sasu Tarkoma, +358 40 5062163  [sasu.tarkoma@helsinki.fi](mailto:sasu.tarkoma@helsinki.fi) |

|  |  |
| --- | --- |
| **ALLIED ICT FINLAND: TOIMINNOT** | |
| **Growth Mill** | Kehitysprojektien sparraus, verkottaminen ja arvoketju, yritysten tarvekartoitukset.  Lisätietoja: Paavo Kosonen, +358 50 576 0952  [paavo.j.kosonen@utu.fi](mailto:paavo.j.kosonen@utu.fi) |
| **Shared R&D Environments (SRE)** | Tutkimuslaitosten tutkimusympäristöt ja laitteisto ja näiden yhteiskäyttö, investointien koordinointi tutkimusorganisaatioiden välillä, tutkimusympäristöjen kartoitus ja tarjoama.  Lisätietoja: Pekka Savolainen, +358 40 718 8033  [pekka.savolainen@tut.fi](mailto:pekka.savolainen@tut.fi) |
| **Funding Services** | Julkinen ja yksityinen rahoitus, hankerahoitus, hakutiedot.  Lisätietoja: Matti Kinnunen, +358 50 350 4091  [matti.kinnunen@oulu.fi](mailto:matti.kinnunen@oulu.fi) |

[**https://alliedict.fi**](https://alliedict.fi)